Sigríður Andersen fyrrverandi dómsmálaráðherra segir að mögulega hafi gauragangur í kringum hennar störf haft áhrif á útkomu hennar í prófkjöri Sjálfstæðisflokksins. Brynjar Nílesson hættir í stjórnmálum.
Gulaugur Þór Þórðarson utanríkisráðherra hafnaði í efsta sæti listans með 3.508 atkvæði í fyrsta sæti, en Áslaug Arna Sigurbjörnsdóttir dómsmálaráðherra hlaut 3.326 atkvæði í fyrsta sæti og munu því væntanlega leiða lista flokksins í Reykjavíkurkjördæmunum tveimur. Á eftir ráðherrunum eru þær Diljá Mist Einarsdóttir, aðstoðarmaður Guðlaugs Þórs, og Hildur Sverrisdóttir. Brynjar Níelsson vermir fimmta sætið og Birgir Ármannsson það sjötta, og þeir Kjartan Magnússon og Friðjón R. Friðjónsson eru í sjöunda og áttunda sæti. Sigríður Á. Andersen er því dottin út af listanum yfir átta efstu frambjóðendur Sjálfstæðisflokksins í Reykjavík. Hún sóttist eftir öðru sæti, og leiddi flokkinn í Reykjavíkurkjördæmi suður fyrir fjórum árum. Sjálfstæðisflokkurinn er með fimm þingmenn í Reykjavík. Sigríður segist ekki hafa eina tiltekna skýringu á niðurstöðunni.
Segir Sigríður Andersen. Hún segir prófkjörið ekki bindandi og nú sé málið í höndum kjörnefndar. Hún segist ætla að tilkynni henni að hún geri ekki kröfu um sæti á framboðslista. En er hún hætt í pólitík?
Brynjar Níelsson segir á Facebooksíðu sinni að úrslitin séu honum talsverð vonbrigði, en skilabðin séu skýr. Hann kveðji því stjórnmálin sáttur.
Brynjar og Sigríður bætast þar með í ört stækkandi hóp sitjandi þingmanna sem sóttust eftir leiðtogahlutverki á framboðslistum, en var hafnað.
Tveimur sitjandi þingmönnum Sjálfstæðisflokksins í Reykjavík var hafnað í prófkjöri flokksins. Sigríður Andersen fyrrverandi dómsmálaráðherra var ekki meðal átta efstu og Brynjar Níelsson lenti í fimmta sæti. Guðlaugur Þór Þórðarson varð efstur.